Пачалася канферэнцыя з даклада Л. Бругмана "Магчымасці навукі і прынцыпы хрысціянскай маралі", у якой ў даступнай форме нямецкі медык прадставіў вызначэнні медыцынскіх тэхналогій і патлумачыў, якім чынам адбываецца трансплантацыя клетак, органаў і тканак, выкарыстанне рэпрадуктыўных тэхналогій, а таксама што такое "Распараджэнне пацыента". Цікавым было тое, што дакладчык прыводзіў шмат прыкладаў з уласнай практыкі. Раскажу два з іх. Як вядома, "Сведкі Іеговы" лічаць недапушчальным пераліванне крыві. Усё б нічога, але яны адмаўляюцца ад пералівання нават калі гаворка ідзе пра іх дзяцей. Каб з сітуацыі выкруціцца, у ФРГ такіх бацькоў на некаторы час - пару гадзінак, неабходных для пералівання, - пазбаўляюць бацькоўскіх правоў і пераліванне праводзяць. Спадар Бругман жа свайму малалетняму пацыенту пералівання не зрабіў, бо бацькі былі супраць, і пацыент загінуў.